Ego Amedeus dominus Coloniaci et ego W. archipresbyter notum facimus universis ad quos litterae istae pervenient quod controversia quaedam vertebatur inter ecclesiam de Miratorio et Beatricem sororem meam quondam uxorem domini Petri de Montmoret. Per manum Andreae capellani de Cuisello et Anselmi capellani de Campaniaco, ita sunt ad concordiam revocata […] siquidem dicta domina quod ecclesia de Miratorio Galterum de Savignie de quo ipsa conquerebatur esse prohibitionem ipsius […] esset ei de clamoribus satisfactum tradidit sepulturae. Proponebat etiam quod abbas de Miratorio impedimentum ei […] praestiterat ne a voto crucis absolveretur super quibus se gravatam non modicum affirmabat omnis […] ipsa et filius eius guerpiverunt praestito juramento quod super hoc domum de Miratorio nullatenus molestabunt. Donationem quoque molendini de Frebuens pridem factam confirmaverunt praefatae ecclesiae sub religione similiter iuramenti, obligantes se et bona sua quod dictum molendinum contra omnes homines guarantire tenentur. Pro bono autem pacis dederunt abbas et fratres Miratorii sex libras Stephanenses dictas dominae. Quascunque querelas movebat vel movere poterat eidem domui guerpivit pro posse suo pacem et deffensionem suam omnimodam repromittens. Ad peticionem generi utriusque partis praesenti cartulae sigilla nostra apposuimus in testimonium veritatis. Actum anno Domini Mo CCo XXo IIo apud Cuisellum quinto nonas maii.